Ir-Regolament tal-Kummissjoni (KE) Nru 1851/2001
tal-20 ta’ Settembru 20001
li jikkorreġi r-Regolament (KE) Nru 2571/97 dwar il-bejgħ tal-butir bi prezzijiet imnaqqsa u l-konċessjoni tal-għajnuna għall-krema, il-butir u l-butir ikkonċentrat sabiex jintużaw fil-fabbrikazzjoni tal-prodotti tal-pastiċċiera, il-ġelati u oġġetti oħra ta’ l-ikel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1255/1999 tas-17 ta’ Diċembru 1999 dwar l-organizzazzjoni komuni tas-suq fil-ħalib u l-prodotti mill-ħalib [1], kif l-aħħar emendat bir-Regolament (KE) Nru 1670/2000 [2], u b’mod partikolari l-Artikolu 15 tieghu,
Billi:
(1) L-Anness VII mar-Regolament tal-Kummissjoni (KE) Nru 2571/97 [3], kif l-aħħar emendat bir-Regolament (KE) Nru 635/2000 [4], jelenka l-ispeċifikazzjonijiet li jridu jiddaħħlu fil-kopja tal-kontroll T5. Kontroll fuq il-verżjonijiet ta’ l-ilsna kollha skopra żball tat-tipa f’dan l-Anness.
(2) L-Artikolu 22(4) tar-Regolament jipprovdi għal penali fin-nuqqas tal-konformità ma’ obbligu subordinat u l-Anness III ta’ miegħu jindika t-traċċjaturi li jridu jintużaw fil-Formola B. Instabu żbalji tat-tipa u fit-traduzzjoni matul kontroll fil-verżjoni Ġermaniża ta’ dawn id-dispożizzjonijiet.
(3) Iridu għalhekk isiru l-korrezzjonijiet meħtieġa lill-verżjoni f’dan l-ilsien.
(4) Il-miżuri pprovvduti f’dan ir-Regolament huma skond l-opinjoni tal-Kumitat Maniġerjali tal-Ħalib u l-Prodotti mill-Ħalib,
ADOTTAT DAN IR-REGOLAMENT:
L- Artikolu 1
1. Il-kelma Butter (Butir) fit-tieni paragrafu tat-tielet inċiż ta’ l-inċiż ta’ l-Anness VII.B(b) mar-Regolament (KE) Nru 2571/97 jiġi mibdul bil-kelma "Butterfett" (Grass tal-butir).
2. L-Artikolu 22 tar-Regolament (KE) Nru 2571/97 u l-Anness III ta’ miegħu huma kkorreġuti. Dawn il-korezzjonijiet jirrigwardaw biss il-verżjoni bil-Ġermaniż tar-Regolament.
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta’ Settembru 2001.